Jón Páll Baldvinsson, formaður stjórnar FETAR - landssamtaka fyrirtækja sem sérhæfa sig í heilsársferðaþjónustu, segir áform um vegatoll á landi Hjörleifshöfða vera kúrekastarfsemi sem gæti í besta falli talist vera á gráu svæði.
Land Hjörleifshöfða sem áður var í fjölskyldueigu var selt þýska stórfyrirtækinu STEAG síðasta haust með útflutning á sandi og vikri í huga. Nú hyggjast íslenskir samstarfsmenn þýska stórfyrirtækisins hefja gjaldheimtu á veginum. Mikil uppbygging ferðaþjónustu hefur orðið á svæðinu og mörg ný störf hafa skapast í sveitarfélaginu. Myndi því slíkur vegatollur skaða starfsemina mjög. Jón Páll segir málaliðana hvorki hafa umboð fyrir slíkri gjaldheimtu né nokkrar forsendur.
Jón Páll segir að engin ferðaþjónustufyrirtæki muni gera samning um gjaldheimtu á svæðinu. Hann vonast til að málið falli um sjálft sig en að öðru leyti fari málið fyrir dóm.
Eigendur Hjörleifshöfða og fyrirtæki á þeirra vegum hafa ekki umboð til gjaldheimtu á veginum heim að höfðanum segir formaður stjórnar FETAR - landssamtaka fyrirtækja sem sérhæfa sig í heilsársferðaþjónustu,